CELEX: 52013PC0219
Language: hu
Date: 2013-04-22
Title: Javaslat A TANÁCS HATÁROZATA az Európai Unió és Koszovó( közötti, Koszovó uniós programokban való részvételére vonatkozó általános alapelvekről szóló keretmegállapodás megkötéséről

|
			
		
		
		52013PC0219
		
			Javaslat A TANÁCS HATÁROZATA az Európai Unió és Koszovó( közötti, Koszovó uniós programokban való részvételére vonatkozó általános alapelvekről szóló keretmegállapodás megkötéséről /* COM/2013/0219 final - 2013/0115 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A Bizottság a „Koszovó* – az európai
perspektíva beteljesülése” című 2009. évi közleményében javaslatot tett
egy Koszovóval kötendő, az uniós programokban való részvétel
alapelveiről szóló keretmegállapodás lehetőségének megvizsgálására,
és ez alapján a tárgyalási irányelvek kidolgozására. Az Európai Bizottság 2011
márciusában elfogadta és benyújtotta a Tanácsnak a tárgyalási irányelvekre
vonatkozó javaslatát. A Külügyek Tanácsa 2012. október 22-én elfogadta a
tárgyalási irányelvekre vonatkozó javaslatot. Az Általános Ügyek Tanácsa 2012.
december 11-én üdvözölte egyrészt az Európai Bizottság arra irányuló folyamatos
erőfeszítéseit, hogy Koszovó uniós programokban való részvételét
szabályozó keretmegállapodásról tárgyaljon Koszovóval, másrészt azt a
szándékát, hogy 2013 első felében beszámoljon a Tanácsnak az elért
eredményekről. Koszovó 2013. január 16-án írásban megerősítette a
keretmegállapodás-tervezettel való egyetértését.
2.           A JAVASLAT JOGI ELEMEI
A javaslat jogalapja az Európai Unió
működéséről szóló szerződés (EUMSZ) 212. cikke, összefüggésben az
EUMSZ 218. cikke (6) bekezdésének a) pontjával. Az anyagi jogalap az EUMSZ 212.
cikke, mivel az intézkedés célja és tartalma a Koszovóval az említett cikk
értelmében folytatandó gazdasági, pénzügyi és műszaki együttműködés.
2013/0115 (NLE)
Javaslat
A TANÁCS HATÁROZATA
az Európai Unió és Koszovó* közötti, Koszovó
uniós programokban való részvételére vonatkozó általános alapelvekről
szóló keretmegállapodás megkötéséről
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 212. cikkére,
összefüggésben 218. cikke (6) bekezdésének a) pontjával,
tekintettel az Európai Bizottság javaslatára,
tekintettel az Európai Parlament
egyetértésére,
mivel:
(1)       A ...-i [XXX] tanácsi
határozatnak[1] megfelelően és
figyelemmel a keretmegállapodás későbbi időpontban való megkötésének
feltételére, az Európai Unió és Koszovó között aláírásra kerül a Koszovó uniós
programokban való részvételére vonatkozó általános alapelvekről szóló
keretmegállapodás.
(2)       2010. decemberi ülésén az Általános
Ügyek Tanácsa várakozással tekintett az Európai Bizottság javaslatára, amely
lehetővé teszi majd Koszovó részvételét az uniós programokban. A részvétel
a fent említett nemzetközi megállapodás megkötésével jön létre.
(3)       A megállapodás célja az EUMSZ
212. cikke értelmében gazdasági, pénzügyi és műszaki együttműködés
folytatása Koszovóval.
(4)       A keretmegállapodás megkötése
nem érinti a tagállamok Koszovó jogállására vonatkozó álláspontját,
amelyről nemzeti gyakorlatuknak és a nemzetközi jognak megfelelően
döntenek majd.
(5)       A megállapodást az Európai
Unió nevében jóvá kell hagyni,
ELFOGADTA EZT A HATÁROZATOT:
1. cikk
Az Európai Unió és Koszovó közötti,
Koszovó uniós programokban való részvételére vonatkozó általános
alapelvekről szóló keretmegállapodást (a továbbiakban: a megállapodás) az
Unió nevében a Tanács jóváhagyja.
A megállapodás szövege e határozat mellékletét
képezi.
2. cikk
A Tanács elnöke kijelöli a megállapodás 10.
cikkében előírt értesítésnek az Unió nevében történő megtételére
jogosult személyt annak kifejezésére, hogy az Unió a megállapodást magára nézve
jogilag kötelező erejűnek ismeri el.
3. cikk
Ez a határozat az elfogadását követő
napon lép hatályba[2].
Kelt Brüsszelben, 
                                                                       a
Tanács részéről
                                                                       az
elnök
MELLÉKLET
Keretmegállapodás-tervezet
az Európai Unió és Koszovó között Koszovó
uniós programokban való részvételére vonatkozó általános alapelvekről
AZ EURÓPAI UNIÓ, a továbbiakban: az Unió;
egyrészről, valamint
KOSZOVÓ, a továbbiakban: Koszovó,
másrészről, a továbbiakban együttesen: a
Szerződő Felek,
mivel:
(1)                   
2007. decemberi ülésén az Európai Tanács
hangsúlyozta, hogy az EU készen áll arra, hogy vezető szerepet vállaljon a
térség stabilitásának megszilárdításában, kész támogatni Koszovót a
fenntartható stabilitás felé vezető úton, és megerősítette, hogy az
EU készen áll arra is, hogy a régió európai perspektívájával összhangban
lévő egyértelmű európai perspektíva révén segítse a gazdasági és
politikai fejlődést.
(2)                   
2009. decemberi ülésén az Általános Ügyek Tanácsa
üdvözölte az Európai Bizottság „Koszovó – az európai perspektíva beteljesülése”
című 2009. októberi közleményét[3], és felkérte a
Bizottságot, hogy a régió európai perspektívájával összhangban tegye meg a
szükséges intézkedéseket Koszovó uniós közeledésének támogatása érdekében. Nagy
jelentőséget tulajdonított a kereskedelemmel és a vízumügyekkel
kapcsolatos intézkedéseknek, valamint arra ösztönözte a Bizottságot, hogy –
Koszovónak a gazdasági és költségvetési felügyeleti keretbe való
integrálásával, az előcsatlakozási támogatási eszköz második
alkotóelemének aktiválásával, valamint a stabilizációs és társulási folyamattal
kapcsolatos párbeszéd megerősítésével – tegye lehetővé Koszovó
európai uniós programokban való részvételét.
(3)                   
2010. decemberi ülésén az Általános Ügyek Tanácsa
várakozással tekintett az Európai Bizottság javaslatára, amely lehetővé
teszi majd Koszovó részvételét az uniós programokban. Az Európai Bizottság 2011
márciusában terjesztette elő javaslatát.
(4)                   
2011. decemberi ülésén az Általános Ügyek Tanácsa
megerősítette aziránti elkötelezettségét, hogy a tagállamok Koszovó
jogállására vonatkozó álláspontjának sérelme nélkül megegyezésre jussanak
Koszovó uniós programokban való részvételét illetően.
(5)                   
2012. októberi ülésén a Külügyek Tanácsa
felhatalmazta az Európai Bizottságot, hogy az Unió nevében tárgyalásokat
kezdjen Koszovóval az uniós programokban való részvételéről szóló keretmegállapodás
megkötése céljából.
(6)                   
Koszovó annak a szándékának adott hangot, hogy
számos uniós programban részt kíván venni.
(7)                   
Az EUMSZ 212. cikke utal a fejlődő országok
közé nem tartozó harmadik országokkal való gazdasági, pénzügyi és műszaki
együttműködéssel kapcsolatos intézkedésekre.
(8)                   
Koszovó egyes programokban történő
részvételének egyedi feltételeit – beleértve a vonatkozó pénzügyi hozzájárulást
– az Európai Unió nevében eljáró Európai Bizottság és Koszovó illetékes
hatóságai közötti megállapodásban kell meghatározni.
(9)                   
A keretmegállapodás aláírása és megkötése nem
érinti a tagállamok Koszovó jogállására vonatkozó álláspontját, amelyről
nemzeti gyakorlatuknak és a nemzetközi jognak megfelelően döntenek majd,
A KÖVETKEZŐKBEN ÁLLAPODTAK MEG:
1. cikk
Koszovó jogosult részt venni az alábbi uniós
programokban:
a)         a keretmegállapodás (a
továbbiakban: a megállapodás) hatálybalépését követően a mellékletben
felsorolt már meglévő uniós programok és azok utódprogramjai, amelyek
nyitva állnak a Nyugat-Balkán országaira vonatkozó előcsatlakozási
stratégia előnyeit élvező tagjelölt és potenciális tagjelölt országok
előtt, e programok rendelkezéseinek megfelelően,
b)         olyan uniós programok, amelyeket e
megállapodás hatálybalépése után hoznak létre vagy újítanak meg, és amelyek
rendelkeznek Koszovó részvételét lehetővé tevő megnyitási záradékkal.
Koszovó a szóban forgó programokkal
kapcsolatos területek normáinak elfogadására és alkalmazására irányuló
kötelezettségvállalásainak és az e tekintetben elért előrehaladásnak
megfelelő ütemben vehet részt a programokban.
2. cikk
Koszovó pénzügyileg hozzájárul az Európai Unió
általános költségvetéséhez azokkal az adott programokkal arányosan, amelyekben
részt vesz.
3. cikk
Koszovó képviselői megfigyelőként és
a Koszovóra vonatkozó pontokban részt vehetnek azon programok nyomon
követéséért felelős irányítóbizottságokban, amelyekhez Koszovó pénzügyi
hozzájárulást fizet.
4. cikk
A koszovói résztvevők által benyújtott
projektekre és kezdeményezésekre lehetőség szerint az érintett programokra
vonatkozó ugyanazon feltételek, szabályok és eljárások érvényesek, mint
amelyeket a tagállamok esetében alkalmaznak.
5. cikk
Koszovó egyes programokban történő
részvételének egyedi feltételeit – beleértve a fizetendő pénzügyi
hozzájárulást – az Európai Unió nevében eljáró Európai Bizottság és Koszovó
illetékes hatóságai közötti megállapodás határozza meg.
Amennyiben Koszovó az előcsatlakozási támogatási
eszköz[4] vagy bármely hasonló,
Koszovó számára az Unió külső támogatását biztosító, a jövőben
esetlegesen elfogadandó rendelet alapján uniós előcsatlakozási támogatást
igényel, úgy az uniós támogatás Koszovó általi felhasználását szabályozó feltételeket
finanszírozási megállapodásban kell rögzíteni.
6. cikk
Az 5. cikk első albekezdésében említett
megállapodás az Európai Unió költségvetési rendeletének megfelelően
előírja, hogy a pénzügyi ellenőrzéseket az Európai Bizottság, az
Európai Csalás Elleni Hivatal és a Számvevőszék által vagy ezek
felügyelete mellett kell elvégezni.
Az Európai Bizottság, az OLAF és a
Számvevőszék számára az Európai Unióban székhellyel rendelkező
kedvezményezettek vagy ajánlattevők tekintetében fennálló hatásköreikkel
azonos hatáskörök megadására felhatalmazó részletes rendelkezéseket kell
meghatározni a pénzügyi ellenőrzésről, adminisztratív
intézkedésekről, szankciókról és visszafizettetésről.
7. cikk
A megállapodás határozatlan ideig érvényes.
A megállapodást bármelyik Fél felmondhatja
írásban hat hónapos felmondási határidővel.
8. cikk
A megállapodás hatálybalépését követően
legfeljebb három évvel és azt követően minden harmadik évben Koszovó egy
vagy több uniós programban való tényleges részvételének tapasztalatai alapján
mindkét Szerződő Fél felülvizsgálhatja a megállapodás végrehajtását.
9. cikk
A megállapodás azon a területen alkalmazandó,
ahol az Európai Unióról szóló szerződés és az Európai Unió
működéséről szóló szerződés alkalmazandó, valamint Koszovó
területén.
10. cikk
Ez a megállapodás azon a napon lép hatályba,
amelyen a Szerződő Felek értesítik egymást a hatálybalépésére
vonatkozó saját eljárásaik végrehajtásáról.
11. cikk
A megállapodás angol, bolgár, cseh, dán, észt,
finn, francia, görög, holland, ír, lengyel, lett, litván, magyar, máltai,
német, olasz, portugál, román, spanyol, svéd, szlovák, szlovén, valamint albán
és szerb nyelven készült két-két példányban. E szöveg valamennyi nyelvi
változata egyaránt hiteles.
Kelt Brüsszelben, az YYYY. év XXX.-án/-én.
az Európai Unió részéről
az elnök
MELLÉKLET
AZ 1.
CIKKBEN EMLÍTETT MÁR MEGLÉVŐ UNIÓS PROGRAMOK LISTÁJA
–                        
Európai Föld-megfigyelési program (GMES)[5]
–                        
Szolidaritás és a migrációs áramlások igazgatása
keretprogram a 2007–2013 közötti időszakra[6]
–                        
Fiscalis 2013[7]
–                        
Vám 2013[8]
–                        
Vállalkozási és innovációs program[9]
–                        
PROGRESS közösségi foglalkoztatási és társadalmi
szolidaritási program[10]
–                        
Közösségi cselekvési program a fogyasztóvédelmi
politika területén[11]
–                        
GALILEO[12]
–                        
SESAR program és Közös Vállalkozás[13]
–                        
„Intelligens energia – Európa” program[14]
–                        
IKT szakpolitikai támogató program[15]
–                        
Az európai közigazgatások közötti átjárhatósági
eszközök (ISA)[16]
–                        
LIFE+[17]
–                        
Közegészségügy[18]
–                        
Egész életen át tartó tanulás[19]
–                        
Kultúra[20]
–                        
Európa a polgárokért[21]
–                        
Európai audiovizuális ágazat (MEDIA 2007)[22]
–                        
Periklész (2002–2013)[23]
–                        
Cselekvő ifjúság[24]
–                        
Kutatás és innováció[25]
–                        
A tudás mint a növekedés előmozdítója[26]
*               Ez a megnevezés nem érinti a jogállással kapcsolatos
álláspontokat, továbbá összhangban van az 1244 (1999) ENSZ BT-határozattal és a
Nemzetközi Bíróságnak a koszovói függetlenségi nyilatkozatról szóló
véleményével.
[1]               HL L …, …o.
[2]               A megállapodás hatálybalépésének napját a Tanács
Főtitkársága hirdeti ki az Európai Unió Hivatalos Lapjában.
[3]               COM(2009) 534, 2009.10.14.
[4]               HL L 210., 2006.7.31.
[5]               Az Európai Parlament és a Tanács 2010. szeptember 22-i 911/2010/EU
rendelete az európai Föld-megfigyelési programról (GMES) és annak kezdeti
működéséről (2011–2013).
[6]               A Bizottság közleménye a Tanácsnak és az Európai
Parlamentnek a 2007–2013 közötti időszakra a Szolidaritás és a migrációs
áramlások igazgatása keretprogram létrehozásáról (COM(2005) 123, 2005.4.6.),
valamint az Európai Parlament és a Tanács határozatjavaslatai a következők
létrehozásáról: a harmadik országok állampolgárainak beilleszkedését
segítő európai alap a 2007–2013 közötti időszakra; Európai
Menekültügyi Alap a 2008–2013 közötti időszakra; Külső Határok Alap a
2007–2013 közötti időszakra; Európai Visszatérési Alap a 2007–2013 közötti
időszakra.
[7]               Az Európai Parlament és a Tanács 2007. december 11-i 1482/2007/EK
határozata a belső piac adózási rendszerei működésének javítását
célzó közösségi program létrehozásáról (Fiscalis 2013 program), COM(2006) 202
végleges, 2006.5.17.
[8]               Az Európai Parlament és a Tanács 2007. május 23-i 624/2007/EK
határozata a közösségi vámügyi cselekvési program (Vám 2013) létrehozásáról (HL
L 154., 2007.6.14., 25. o.).
[9]               A versenyképességi és innovációs keretprogram része, az
Európai Parlament és a Tanács 2006. október 24-i 1639/2006/EK határozata a
versenyképességi és innovációs keretprogram (2007–2013) létrehozásáról (HL L 310.,
2006.11.9., 15. o.).
[10]             Az Európai Parlament és a Tanács 2006. október 24-i
1672/2006/EK határozata a Progress közösségi foglalkoztatási és társadalmi
szolidaritási program létrehozásáról (HL L 315., 2006.11.15., 1.o.).
[11]             Az Európai Parlament és a Tanács 2006. december 18-i 1926/2006/EK
határozata a fogyasztóvédelmi politika területén közösségi cselekvési program (2007–2013)
létrehozásáról (HL L 404., 2006.12.30., 39.o.).
[12]             Az Európai Parlament és a Tanács 2010. szeptember 22-i 912/2010/EU
rendelete az Európai GNSS Ügynökség létrehozásáról, az európai műholdas
rádiónavigációs programokat üzemeltető struktúrák létrehozásáról szóló 1321/2004/EK
tanácsi rendelet hatályon kívül helyezéséről és a 683/2008/EK európai
parlamenti és tanácsi rendelet módosításáról (HL L 276., 2010.10.20.).
[13]             A Tanács 2007. február 27-i 219/2007/EK rendelete az új
generációs európai légiforgalmi szolgáltatási rendszer (SESAR) megvalósítása
érdekében közös vállalkozás alapításáról (HL L 64., 2007.3.2., 1. o.).
[14]             A versenyképességi és innovációs keretprogram része, az
Európai Parlament és a Tanács 2006. október 24-i 1639/2006/EK határozata a
versenyképességi és innovációs keretprogram (2007–2013) létrehozásáról (HL L 310.,
2006.11.9., 15. o.).
[15]             A versenyképességi és innovációs keretprogram része, az
Európai Parlament és a Tanács 2006. október 24-i 1639/2006/EK határozata a
versenyképességi és innovációs keretprogram (2007–2013) létrehozásáról (HL L 310.,
2006.11.9., 15. o.).
[16]             Az Európai Parlament és a Tanács 2009.
szeptember 16-i 2009/922/EK határozata az európai közigazgatások közötti
átjárhatósági eszközökről (ISA) (HL L 260., 2009.10.3., 20. o.).
[17]             Az Európai Parlament és a Tanács 2007. május 23-i 614/2007/EK
rendelete a környezetvédelmi célú pénzügyi eszközről (LIFE+)
(HL L 149., 2007.6.9., 1. o.)
[18]             Az Európai Parlament és a Tanács 2007. október 23-i 1350/2007/EK
határozata az egészségügyre vonatkozó második közösségi cselekvési program (2008–2013)
létrehozásáról (HL L 301., 2007.11.20., 3. o.).
[19]             Az Európai Parlament és a Tanács 2006. november 15-i 1720/2006/EK
határozata az egész életen át tartó tanulás terén egy cselekvési program
létrehozásáról (HL L 327., 2006.11.24., 45. o.).
[20]             Az Európai Parlament és a Tanács 2006. december 12-i 1903/2006/EK
határozata a Kultúra program (2007–2013) létrehozásáról (HL L 378., 2006.12.27.,
22. o.).
[21]             Az Európai Parlament és a Tanács 2006. december 12-i 1904/2006/EK
határozata a 2007–2013-as időszakra az aktív európai polgárságot támogató
Európa a polgárokért című program létrehozásáról (HL L 378., 2006.12.27., 32.
o.).
[22]             Az Európai Parlament és a Tanács 2006. november 15-i 1718/2006/EK
határozata az európai audiovizuális ágazatot támogató program végrehajtásáról
(MEDIA 2007) (HL L 327., 2006.11.24., 12. o.).
[23]             A Tanács 2006. január 30-i 2006/75/EK határozata az euro
pénzhamisítás elleni védelmét szolgáló csere-, segítségnyújtási és képzési
program (a Periklész program) létrehozásáról szóló 2001/923/EK határozat
módosításáról és meghosszabbításáról (HL L 36., 2006.2.8., 40. o.).
[24]             Az Európai Parlament és a Tanács 2006. november 15-i 1719/2006/EK
határozata a 2007 és 2013 közötti időszakra a Cselekvő ifjúság
program létrehozásáról (HL L 327., 2006.11.24., 30. o.).
[25]             Az Európai Közösség kutatási, technológiafejlesztési és
demonstrációs tevékenységekre vonatkozó hetedik keretprogramja (2007–2013) (HL
L 400., 2006.12.30.).
[26]             Az Európai Atomenergia-közösség nukleáris kutatási és
képzési tevékenységekre vonatkozó programja (2007–2011), amelyet, az Európai
Atomenergia-közösség nukleáris kutatási és képzési tevékenységekre vonatkozó
keretprogramjáról (2012–2013) szóló, 2011. december 19-i tanácsi határozat (HL
L 47., 2012.2.18.) újított meg.